- Hindi News
- National
- खन्ना में बाबा कागजात दिखाते ही रह गए और कौंसिल ने गिरा दिया निर्माणाधीन ढांचा
खन्ना में बाबा कागजात दिखाते ही रह गए और कौंसिल ने गिरा दिया निर्माणाधीन ढांचा
कौंसिल ने फिर भी गिराई मंदिर के पीछे बन रही दीवारें, सामान भी ट्राली में भर कर ले गए
सचिनआनंद| खन्ना
शहरके खटीका मोहल्ला चौक पर मंदिर के पीछे हो रहे निर्माण को गिराने के लिए बुधवार को सुबह खन्ना नगर कौंसिल का अतिक्रमण हटाओ दस्ता मुलाजिमों की फौज के साथ पहुंचा। तह बाजारी विभाग के इंचार्ज अमरजीत सिंह, अनिल कुमार और कुलविंदर सिंह की अगुवाई में टीम ने मंदिर के पीछे बन रही इमारत की दीवारों को गिराना शुरू किया, तो मंदिर के गद्दीनशीन बाबा कश्मीर गिरी वहां पहुंचे। इस दौरान बाबा और कौंसिल मुलाजिमों में हाथापाई तक नौबत गई। इस बीच एक मुलाजिम दीवार से नीचे गिर गया और उसे छतें भी आई। बाबा जगह के कागजात दिखाते रहे और कौंसिल मुलाजिम उस तरफ ध्यान दिए बिना दीवारें हथौड़ों से गिराते रहे। कौंसिल का आरोप था कि सारा निर्माण कौंसिल की जगह पर हो रहा है, जबकि बाबा उसे अपनी सम्पति बता रहे थे। इस दौरान कौंसिल मुलाजिम निर्माण में इस्तेमाल किया जा रहा सामान उठा ले गए और जो निर्माण हो चुका था, उसे भी गिरा दिया गया। बाबा ने इसे मंदिर पर हमला बताया और कौंसिल ने कहा कि निर्माण वाली जगह मंदिर का हिस्सा है ही नहीं।
कौंसिल मुलाजिमों से भिड़ते बाबा कश्मीर गिरी और हाथापाई दीवार से गिर कर जख्मी हुआ मुलाजिम।
दीवार पर खड़े होकर कागजात दिखाते बाबा और निमार्माधीन ढांचा तोड़ते कौंसिल मुलाजिम।
tgl_Latn sot_Latn hin_Deva hin_Deva hin_Deva mar_Deva hin_Deva hin_Deva hin_Deva